Ministru kabineta noteikumu projekta „ Atzīto aizsardzības organizāciju atzīšanas, sertifikācijas un darbības uzraudzības kārtība” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidentes 2015.gada 25.maija rezolūcija Nr.12/2015-JUR-57.Jūrlietu pārvaldes un jūras drošības likuma 18.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz atzīto aizsardzības organizāciju atzīšanas, sertificēšanas un darbības uzraudzības kārtību nosaka Ministru kabineta 2007.gada 13.novembra noteikumi Nr.767 „Noteikumi par atzītajām aizsardzības organizācijām kuģošanas un ostu darbības jomā” (turpmāk – Noteikumi Nr. 767). Ministru kabineta noteikumu projekts „Atzīto aizsardzības organizāciju atzīšanas, sertifikācijas un darbības uzraudzības kārtība” (turpmāk –Projekts) izstrādāts atbilstoši Jūrlietu pārvaldes un jūras drošības likuma (turpmāk – Likums) 18.panta trešajā daļā (30.04.2015.likuma redakcijā, kas stājās spēkā 03.06.2015.) ietvertajam deleģējumam un lai nodrošinātu Likuma Pārejas noteikumu 30.punktā Ministru kabinetam dotā uzdevuma izpildi.Projekta mērķis ir noteikt atzīto aizsardzības organizāciju atzīšanas, sertificēšanas un darbības uzraudzības prasības un kārtību, kā arī prasības atzītās aizsardzības organizācijas atbilstības sertifikāta saņemšanai. Atšķirībā no Noteikumiem Nr.767 Projekts nosaka dažādas atzīšanas un sertificēšanas procedūras atzītajām aizsardzības organizācijām, kuras darbojas ar būtiski atšķirīgiem ostu, ostas iekārtu un kuģu aizsardzības jautājumiem. Projekts atbilstoši Eiropas Parlamenta un Padomes 2004.gada 31.marta Regulas (EK) Nr. 725/2004 par kuģu un ostas iekārtu drošības pastiprināšanu (turpmāk – Regula Nr.725/2004/EK) III pielikuma 4.6.apakšpunktam paredz valsts akciju sabiedrībai „Latvijas Jūras administrācija” (turpmāk – Jūras administrācija) tiesības pilnvarot veikt konkrētas ar kuģu aizsardzību saistītas darbības klasifikācijas sabiedrībai (atzītai organizācijai), kas atzīta saskaņā ar Eiropas Parlamenta un Padomes 2009.gada 23.aprīļa Regulu (EK) Nr.[391/2009](http://eur-lex.europa.eu/eli/reg/2009/391?locale=LV) par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates. Likuma 18.panta pirmā daļa reglamentē klasifikācijas sabiedrību (atzīto organizāciju) darbību attiecībā uz Latvijas karoga kuģu tehnisko uzraudzību, ko tās, pamatojoties uz pilnvarojuma līgumu ar Jūras administrāciju, veic kuģa karoga valsts uzraudzības ietvaros (Likuma 12.pants). Turpretī Projekta 5.punktā ir ietverts deleģējums minētajām klasifikācijas sabiedrībām Jūras administrācijas vārdā veikt uzraudzības pasākumus attiecībā uz Starptautiskajā kuģu un ostas iekārtu aizsardzības kodeksā un citos ar kuģu un ostu aizsardzību saistītajos normatīvajos aktos noteikto saistību izpildi, t.i., veikt atzītās aizsardzības organizācijas (Likuma 18.panta trešā daļa) funkcijas. Šāda iespēja dalībvalstij ir paredzēta Eiropas Parlamenta un Padomes 2004.gada 31.marta Regulas (EK) Nr. 725/2004 par kuģu un ostas iekārtu drošības pastiprināšanu III pielikuma 4.6.apakšpunktā. Tādējādi Projekts nodrošina pilnīgāku iespēju izmantot Regulā Nr.725/2004/EK dalībvalstij sniegtās iespējas.Projekts nosaka nepieciešamos dokumentus, kas pretendentam jāiesniedz atbilstības sertifikāta saņemšanai. Projektā nav īpaši akcentēts, ka minētos dokumentus var iesniegt arī elektroniski, jo šādas tiesības pretendentam jau ir paredzētas saskaņā ar Elektronisko dokumentu likumu. Projekts paredz Jūras administrācijai pienākumu veikt atzīto aizsardzības organizāciju auditu, jo saskaņā ar Regulas Nr.725/2004/EK III pielikuma 4.5.apakšpunkta prasībām, kā arī Starptautiskās Jūrniecības organizācijas vadlīnijām par atzīto aizsardzības organizāciju pilnvarošanu (10.jūnija 2003.gada MSC/Circ.1074), dalībvalstīm ir pastāvīgi jānodrošina, lai tās atzītajai aizsardzības organizācijai piemistu uzdevuma veikšanai vajadzīgā kompetence, tajā skaitā nepieciešamais tehniskais nodrošinājums, kvalificēts personāls. Patreiz ir vairākas atzītās organizācijas, kurām vienīgā biroja vieta ir ārzemēs (Korean Register, American Bureau of Shipping, RINA Services), līdz ar to Projekts paredz iespēju veikt šādu organizāciju auditus, pieprasot no to birojiem ārvalstīs visu nepieciešamo informāciju un dokumentus, lai pārliecinātos par organizācijas kompetenci veikt tai deleģētos uzdevumus.  Ar Noteikumiem Nr.767 ir pārņemtas atsevišķas Eiropas Parlamenta un Padomes 2005.gada 26.oktobra Direktīvas 2005/65/EK par ostu aizsardzības pastiprināšanu (turpmāk – Direktīva 2005/65/EK) normas Latvijas normatīvajos aktos. Ar Noteikumu Nr.767 atzīšanu par spēku zaudējušiem, Direktīvas 2005/65/EK normu pārņemšanu nodrošinās Projekts atbilstoši anotācijas 5.sadaļai. Direktīvas normas, kas netiek pārņemtas ar Projektu, ir pārņemtas ar Ministru kabineta 2006.gada 22.augusta noteikumiem Nr.682 “Noteikumi par kuģu un kuģošanas kompāniju, ostu un ostas iekārtu aizsardzības funkciju sadalījumu” un 2007.gada 13.novembra noteikumiem Nr.748 „ Noteikumi par kuģu un kuģošanas kompāniju, ostu un ostas iekārtu aizsardzības funkciju izpildi un uzraudzību”, kā arī ar Latvijas Administratīvo pārkāpumu kodeksu.  |
| 3. | Projekta izstrādē iesaistītās institūcijas | Satiksmes ministrija un Jūras administrācija – kā projekta virzītāji.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz:1) jau atzītajām aizsardzības organizācijām (6 organizācijas, kuras darbojas kuģu aizsardzības jomā un 4 organizācijas, kuras darbojas ostu un ostas iekārtu aizsardzības jomā);2) komersantiem, atvasinātām publiskām personām vai iestādēm, kuras vēlēsies saņemt atzītās aizsardzības organizācijas atbilstības sertifikātu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav  |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Stājoties spēkā noteikumu projektam, spēku zaudēs Noteikumi Nr.767. Attiecīga tiesību norma ir iekļauta projekta 4.nodaļā „Noslēguma jautājumi”.  |
| 2. | Atbildīgā institūcija | Satiksmes ministrija |
| 3. | Cita informācija | Nav |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts nodrošina iespēju pilnvērtīgi realizēt Eiropas Parlamenta un Padomes 2004.gada 31.marta Regulas (EK) Nr.725/2004 par kuģu un ostas iekārtu drošības pastiprināšanu prasības.Ar Projektu daļēji tiek pārņemtas Eiropas Parlamenta un Padomes 2005.gada 26.oktobra Direktīvas 2005/65/EK par ostu aizsardzības pastiprināšanu prasības. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2005.gada 26.oktobra Direktīva 2005/65/EK par ostu aizsardzības pastiprināšanu (publicēta “Eiropas Savienības Oficiālajā Vēstnesī” L 310, 25.11.2005.).Eiropas Parlamenta un Padomes 2004.gada 31.marta Regula (EK) Nr.725/2004 par kuģu un ostas iekārtu drošības pastiprināšanu (publicēta “Eiropas Savienības Oficiālajā Vēstnesī” L 129, 29.4.2004.). |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/65/EK 3.panta 1.punkts | Nav jāpārņem, jo terminu „osta” skaidro Likuma par ostām 2.pants. |  |  |
| Direktīvas 2005/65/EK 4.pants | Nav jāpārņem |  |  |
| Direktīvas 2005/65/EK 5.panta 3.punkts | Nav jāpārņem, jo Direktīvā paredzētā rīcības brīvība dalībvalstij netiek izmantota |
| Direktīvas 2005/65/EK 11.pants | Projekta 4.4. un 4.6.apakšpunkts, 7.punkts  | Direktīvas normas pārņemtas pilnībā |  |
| Direktīvas 2005/65/EK 14.pants | Nav jāpārņem |  |  |
| Direktīvas 2005/65/EK 15.pants | Nav jāpārņem |  |  |
| IV pielikums | Projekta 3.pielikums | Direktīvas normas pārņemtas pilnībā |  |
| Regulas (EK) Nr.725/2004 III pielikuma 4.3.2.apakšpunkts | Projekta 4.2.apakšpunkts | Regulas normas ieviestas pilnībā. | Projekts stingrākas prasības neparedz |
| Regulas (EK) Nr.725/2004 III pielikuma 4.4.apakšpunkts | Projekta 4.5. un 4.7.apakšpunkts |  |  |
| Regulas (EK) Nr.725/2004 III pielikuma 4.5.apakšpunkts | Projekta 6.punkts un 2.pielikums |  |  |
| Regulas (EK) Nr.725/2004 III pielikuma 4.6. apakšpunkts | Projekta 5.punkts |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Direktīvas normas, kas netiek pārņemtas ar Projektu, ir pārņemtas ar Ministru kabineta 2006.gada 22.augusta noteikumiem Nr.682 “Noteikumi par kuģu un kuģošanas kompāniju, ostu un ostas iekārtu aizsardzības funkciju sadalījumu” un 2007.gada 13.novembra noteikumiem Nr.748 “Noteikumi par kuģu un kuģošanas kompāniju, ostu un ostas iekārtu aizsardzības funkciju izpildi un uzraudzību”, kā arī ar Latvijas Administratīvo pārkāpumu kodeksu. |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar |
|   |
| A | B | C |
| starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija |  Nav  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību saistībā ar Projekta izstrādi, ievietojot savā mājaslapā sākotnējo paziņojumu par līdzdalības procesu.  |
| 2. | Sabiedrības līdzdalība projekta izstrādē  | Projekta izstrādes procesā kā sabiedrības līdzdalības veids tika izmantots paziņojums mājaslapā par līdzdalības procesu. |
| 3. | Sabiedrības līdzdalības rezultāti  | Nav saņemts neviens iebildums vai priekšlikums par Projektu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās valsts akciju sabiedrība “Latvijas Jūras administrācija”. |
| 2. | Projekta izpildes ietekme uz pārvaldes funkcijām institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

*Anotācijas III sadaļa – projekts šo jomu neskar.*

Satiksmes ministra p.i.

iekšlietu ministrs R.Kozlovskis

Vīza:

Valsts sekretārs K.Ozoliņš

21.09.2015. 11.30

1639

H.Arnicāns, 67062129

harijs.arnicans@lja.lv

V.Putāne, 67062108

vija.putane@lja.lv